ອາຟຣິກາໃຕ້ ຈັບຄົນໄທ ໃນຂໍ້ຫາຄ້ານໍແຮດ
ຕຳຫຼວດອາຟຣິກາໃຕ້ ຈັບຜູ້ຊາຍໄທຄົນນຶ່ງ ທີ່ຈັດການລ່າແຮດ ເພື່ອນຳເອົານໍ ຂາຍໃຫ້ຕະຫຼາດມືດ
ຕຳຫຼວດອາຟຣິກາໃຕ້ໄດ້ຈັບຜູ້ຊາຍໄທຄົນນຶ່ງທີ່ຈັດໃຫ້ມີການລ່າແຮດອັນເປັນພາກສ່ວນນຶ່ງ ຂອງແຜນການ ເພື່ອຂາຍນໍແຮດເຫຼົ່ານີ້ໃຫ້ແກ່ຕະຫຼາດມືດ ຜູ້ຕ້ອງສົງໄສນາຍ Chamlong Lemtongthai ມີກຳນົດຈະໄປປາກົດໂຕຢູ່ສານ ໃນສັບ ປະດານີ້ ລາວໄດ້ຖືກຈັບຢູ່ທີ່ເຮືອນຂອງລາວໃນເຂດນະຄອນ Johannesburg ໃນມື້ວັນເສົາແລ້ວ ລຸນຫຼັງທີ່ໄດ້ມີການສືບສວນເປັນເວລານຶ່ງປີໂດຍພະແນກເກັບລາຍໄດ້ຂອງອາຟຣິກາໃຕ້ ເຈົ້າໜ້າທີ່ໄດ້ກ່າວຫາວ່າ ລາວໄດ້ຮັບໃບອະນຸຍາດລ່າແຮດເພື່ອນຳໃຊ້ໃນການລ່າແຮດເອົາ ຂັນທີ່ຖືກຕ້ອງຕາມກົດໝາຍ ແຕ່ເຈົ້າໜ້າທີ່ເວົ້າວ່າ ຫຼັງຈາກນັ້ນລາວໄດ້ຈັດໃຫ້ມີການເດີນ ທາງໄປລ່າແຮດໂດຍຕັ້ງໃຈທີ່ຈະເກັບຮວບຮວມນໍແຮດ ເຈົ້າໜ້າທີ່ເວົ້າວ່າ ນາຍ Lemtongthai ໄດ້ຊື້ນໍແຮດຈາກພວກໄປລ່າ ໃນລາຄາປະມານ 9,500 ໂດລາຕໍ່ກິໂລ ໃນປັດຈຸບັນນີ້ນໍແຮດແມ່ນມີລາຄາແພງກວ່າຄຳອີກ ນໍແຮດໄດ້ນຳມາບົດຫຼືຝົນສຳລັບໃຊ້ປະສົມຢາພື້ນເມືອງຫຼືຢາຊູກຳລັງ ໂດຍສະເພາະແລ້ວ ແມ່ນຢູ່ໃນເຂດເອເຊຍຕາເວັນອອກສຽງໃຕ້